Karel Martel je bil nezakonski sin Pipina Srednjega in njegove priležnice ali morda druge žene Alpaide. Bil je ded Pipina Malega. Kot majordom je vladal Frankom v imenu kraljevskega naslova, se razglasil za vojvodo in bil dejanski vladar Frankovskega kraljestva. Svojo vladavino je razširil na vsa tri frankovska kraljestva: Avstrazijo, Nevstrijo in Burgundijo. Najbolj je poznan po zmagi nad Mavri v bitki pri Toursu oziroma pri Poitiersu (732), s katero si je prislužil vzdevek Martel (kladivo) in s katero se je prenehalo muslimansko prodiranje v zahodno Evropo. Bil je sijajen vojskovodja in velja za prednika uvajanja težke konjenice, viteštva, za ustanovitelja Karolinškega cesarstva, imenovanega po njem, in pobudnika fevdalnega sistema, ki je zavladal Evropi v srednjem veku.